stanford-oval/wikipedia huggingface dataset:
เบิร์ล ไอฟส์
แหล่งข้อมูลอื่น

เบิร์ล ไอฟส์ ที่อินเทอร์เน็ตมูวีเดตาเบส
เบิร์ล ไอฟส์ ที่ไฟน์อะเกรฟ
เบิร์ล ไอฟส์ ที่อินเทอร์เน็ตบรอดเวย์ดาตาเบส
| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023)
เบสต์บินเฟิสต์

เบสต์บินเฟิสต์ (อังกฤษ: Best Bin First) เป็นขั้นตอนวิธีการค้นหาที่ใช้ในการค้นหาเพื่อนบ้านใกล้สุด โดยประมาณในปริภูมิหลายมิติ โดยขั้นตอนวิธีนี้มีการประยุกต์มาจากต้นไม้เคดี (k-d tree) ทำให้การค้นมีประสิทธิภาพและเร็วมากขึ้น นอกจากนี้ยังเป็นขั้นตอนวิธีการค้นหาที่สามารถนำไปใช้ได้จริงในทางปฏิบัติ อย่างเช่น ใช้กับการตรวจหาลักษณะเด่นแบบซิฟต์ (SIFT) ซึ่งเป็นหนึ่งในขั้นตอนวิธีในการตรวจหาลักษณะเด่น (feature detection) ในเรื่องคอมพิวเตอร์วิทัศน์
ที่มา

การค้นหาแบบเบสต์บินเฟิสต์นี้มีที่มาจากปัญหาการหาจุดที่อยู่ใกล้ที่สุด ซึ่งขั้นตอนวิธีการค้นหานี้ถูกคิดค้นขึ้นมาเพื่อเพิ่มความเร็วในการค้นในปริภูมิที่มีหลายมิติ และมีความแม่นยำมากพอที่จะนำไปใช้จริง โดยหลักการสำคัญอย่างหนึ่งที่เบสต์บินเฟิสต์นำมาใช้คือการเก็บข้อมูลจุดในปริภูมิด้วยต้นไม้เคดี (k-d tree)
ที่มา > ปัญหาการหาจุดที่อยู่ใกล้ที่สุด

ปัญหาการหาจุดที่อยู่ใกล้ที่สุด (nearest neighbor search) เป็นปัญหาทางวิทยาการคอมพิวเตอร์ในการหาจุดที่อยู่ใกล้จุดที่กำหนดมากที่สุดในปริภูมิมิติต่าง ๆ โดยระยะทางที่ใช้วัดระยะระหว่างจุดอาจจะเป็นระยะทางแบบยุคลิด (Euclidean distance) หรือเป็นระยะทางแบบแมนฮัตตัน (Manhattan distance) ก็ได้ ซึ่งปัญหานี้ได้มีความพยายามในการออกแบบขั้นตอนวิธีให้มีประสิทธิภาพในการค้นมากที่สุด กล่าวคือ สามารถค้นจุดดังกล่าวได้เร็วและแม่นยำ คลาดเคลื่อนน้อยที่สุด ในปัจจุบันมีขั้นตอนวิธีสำหรับปัญหานี้หลายวิธี และมีทั้งการค้นจุดที่อยู่ใกล้ที่สุดแบบแม่นยำและแบบประมาณ ตัวอย่างเช่น ถ้าเป็นการค้นแบบตรง ๆ ก็จะเป็นการค้นแบบเส้นตรง (linear search) ที่ใช้วิธีการค้นแบบเทียบทุกจุด มีประสิทธิภาพในการทำงานเป็น O(Nd) โดยที่ N แทนจำนวนจุด และ d แทนจำนวนมิติของปริภูมิ อย่างไรก็ดี การค้นในปริภูมิที่มีจำนวนมิติที่สูงขึ้นก็จะมีความซับซ้อนเพิ่มขึ้น ทำให้ต้องมีการคิดค้นขั้นตอนวิธีใหม่ ๆ ในการค้น วิธีหนึ่งที่ถูกนำมาใช้ในการช่วยค้นคือการใช้ตารางแฮช แต่วิธีนี้ไม่เหมาะกับปัญหาที่มีจำนวนมิติสูง อีกวิธีหนึ่งที่ถูกนำมาใช้งานและให้ผลเป็นที่น่าพอใจเมื่อมีจำนวนมิติสูง ๆ คือการใช้ต้นไม้เคดี (k-d tree) ซึ่งเป็นการแบ่งปริภูมิออกเป็นส่วน ๆ เพื่อเก็บข้อมูลเป็นต้นไม้ (tree) การเก็บข้อมูลเป็นต้นไม้นี้ก็ทำให้สามารถค้นข้อมูลได้รวดเร็วเช่นกัน และถูกนำมาใช้ในการค้นแบบเบสต์บินเฟิสต์ด้วย
ที่มา > ต้นไม้เคดี

ต้นไม้เคดี (k-d tree) เป็นโครงสร้างข้อมูลที่ใช้ในการแบ่งส่วนในปริภูมิในรูปของต้นไม้ (tree) เพื่อเพิ่มประสิทธิภาพในการค้น หลักการทำงานโดยย่อคือจะเริ่มแบ่งส่วนของจุดในปริภูมิจากมิติที่มีความแปรปรวน (variance) ของจุดสูงที่สุด แล้วแบ่งจุดออกเป็น 2 กลุ่มที่มีจำนวนจุดในแต่ละกลุ่มเท่ากัน แล้วในแต่ละกลุ่มก็จะทำการแบ่งเช่นนี้ลงไปเรื่อย ๆ จนสุด ซึ่งจะเหลือจุดเพียงจุดเดียว แล้วเก็บข้อมูลการแบ่งแต่ละขั้นเป็นปม เชื่อมกันเป็นต้นไม้ อย่างไรก็ตาม รายละเอียดในการนำไปใช้งานจริงอาจจะไม่ตายตัว ขึ้นอยู่กับการออกแบบของนักเขียนโปรแกรมด้วย อย่างเช่น หลักในการแบ่งครึ่งว่าจะหาจุดที่อยู่กึ่งกลางที่สุดในมิตินั้นแล้วแบ่งครึ่งที่จุดนั้นหรือแบ่งที่ค่ามัธยฐานของจุดในมิตินั้นแทน ซึ่งจะได้จุดอยู่ในปมใบ (leaf node) ของต้นไม้แทนที่จะได้จุดอยู่ประจำปมทุกปมในต้นไม้ โดยสำหรับการค้นแบบเบสต์บินเฟิสต์นี้จะใช้วิธีการแบ่งอย่างหลัง คือแบ่งที่ค่ามัธยฐาน เพื่อให้ปมที่มีจุดเป็นใบของต้นไม้ แต่ให้สังเกตด้วยว่าปมใบแต่ละปมนี้ ไม่ได้แทนจุด 1 จุด แต่แทนส่วนของปริภูมิที่ถูกแบ่งจนเหลือส่วนที่มีจุดอยู่ภายในเพียง 1 จุด
ขั้นตอนวิธีของเบสต์บินเฟิสต์

ขั้นตอนวิธีในการค้นแบบเบสต์บินเฟิสต์นี้จะเป็นการนำต้นไม้เคดี (k-d tree) มาประยุกต์ใช้กับการค้นหาจุดที่อยู่ใกล้ที่สุดโดยประมาณ โดยข้อมูลที่ได้รับมาคือเซตของจุดในปริภูมิ d มิติ และจุด q ซึ่งเป็นจุดที่ต้องการสอบถาม (query point) สิ่งที่ขั้นตอนวิธีนี้จะคืนกลับมาคือจุดในเซตที่อยู่ใกล้กับจุด q มากที่สุด เริ่มจากทำการแบ่งส่วนของปริภูมิตามข้อมูลจุดที่ได้รับมาเพื่อสร้างเป็นต้นไม้เคดีดังที่ได้กล่าวไว้ในหัวข้อต้นไม้เคดี เมื่อสร้างเสร็จจะได้ว่าข้อมูลของจุดทุกจุดในเซตจะเป็นใบของต้นไม้ (tree) นั่นคือ ปมใบทุกปมของต้นไม้จะมีจุดในเซตเพียง 1 จุดเท่านั้น ยกเว้นปมที่มีจุด q อยู่ จะมี 2 จุด ได้แก่ จุดในเซตและจุด q ให้หาว่าจุด q นั้นอยู่ในปมใบใดของต้นไม้แล้วกำหนดทรงกลม n มิติที่มีรัศมีเป็นระยะจากจุด q ถึงจุดที่อยู่ในปมใบเดียวกันเป็นการจำกัดระยะจากจุด q ที่จะใช้ค้นหาจุดที่อยู่ใกล้ที่สุด แล้วก็จะวนหาจุดดังกล่าวโดยการท่องไปในต้นไม้เพื่อที่จะไปยังปมใบแต่ละปมที่อยู่ภายในรัศมี อย่างไรก็ตาม เนื่องจากเบสต์บินเฟิสต์เป็นการค้นหาโดยประมาณ จึงมีการจำกัดจำนวนครั้งที่จะใช้ค้นหา หรือพูดในอีกนัยหนึ่งก็คือจำกัดจำนวนปมใบที่จะทำการเทียบหาระยะกับจุด q นั่นเอง นอกจากนี้ เพื่อเพิ่มประสิทธิภาพในการค้น จะมีการใช้แถวคอยลำดับความสำคัญ (priority queue) ในการจัดลำดับปมใบที่จะค้นด้วย โดยจัดลำดับจากระยะจากขอบของปมใบนั้นในปริภูมิไปยังจุด q ดังนั้นนอกจากจะมีการจำกัดจำนวนครั้งที่จะใช้ค้นแล้ว ยังเริ่มค้นจากปมใบที่อยู่ใกล้ที่สุดก่อนด้วย (วัดระยะจากจุด q ถึงขอบส่วนของปมใบ ไม่ใช่วัดถึงจุดกึ่งกลางของปมใบ) จึงเป็นที่มาของชื่อเบสต์บินเฟิสต์ (best bin first) โดยที่คำว่าบิน (bin) มาจากคำว่าทวิภาค (binary) ซึ่งหมายถึงการแบ่งส่วนของปริภูมิตามหลักของต้นไม้เคดีที่จะแบ่งออกครั้งละสองส่วนลงไปเรื่อย ๆ จนถึงส่วนของปริภูมิที่มีจุดเพียงจุดเดียว (ไม่นับจุด q) โดยที่มีการทดลองแล้วว่าค่าของจุดที่อยู่ใกล้ที่สุดโดยประมาณที่ได้จากขั้นตอนวิธีของเบสต์บินเฟิสต์นั้นมีความแม่นยำสูงพอที่จะนำไปประยุกต์ใช้ในทางปฏิบัติ และสามารถสรุปการทำงานเป็นรหัสเทียม (pseudocode) ได้ดังนี้
BestBinFirst(S,q)
input: S = เซตของจุดในปริภูมิ d มิติ, q = จุดที่ต้องการสอบถาม (query point)
output: c = จุดที่อยู่ในเซต S ที่อยู่ใกล้จุด q มากที่สุด
1: ให้ kdtree เป็นต้นไม้เคดี (k-d tree) ที่เกิดจากการแบ่งส่วนปริภูมิตามเซต S
2: ให้ c เป็นจุดที่อยู่ในปมใบเดียวกันกับจุด q
3: ให้ Dc เป็นระยะจากจุด q ไปยังจุด c
4: ให้ Em เป็นจำนวนปมใบที่จะทำการค้น
5: ให้ PQ เป็นแถวคอยลำดับความสำคัญ (priority queue) ที่เรียงลำดับตามความใกล้จากจุด q ถึงขอบของปมใบ
6: ทำการ enqueue ปมใบที่มีระยะจากจุด q ภายในรัศมี Dc
7: สำหรับ i = 1 ถึง Em {
8: ถ้า PQ.empty() ให้ break
9: ให้ b = PQ.removeMin()
10: ถ้า จุด b อยู่ใกล้จุด q มากกว่าจุด c ให้ c = b }
11: return c
ประสิทธิภาพในการทำงาน

จากรหัสเทียม (pseudocode) ด้านบน จะเห็นว่าภาระในการทำงานของขั้นตอนวิธีนี้จะตกอยู่ที่บรรทัดที่ 1 คือการสร้างต้นไม้เคดี (k-d tree) ซึ่งมีประสิทธิภาพในการทำงานเป็น O(n log2 n) เมื่อมีการใช้ขั้นตอนวิธีการเรียงลำดับที่มีประสิทธิภาพเป็น O(n log n) ในการหาค่ามัธยฐาน ส่วนบรรทัดที่ 5 นั้นจริง ๆ ก็มีภาระการทำงานที่หนักเช่นกัน แต่เนื่องจากได้มีการคัดปมใบออกไปจากการจำกัดค่ารัศมี Dc ซึ่งสามารถคัดกรณีที่ไม่จำเป็นออกไปได้จำนวนมาก ภาระในการทำงานส่วนนี้จึงเบาขึ้นมาก และส่วนที่ใช้ในการค้นจุดที่อยู่ใกล้ที่สุดจริง ๆ มีประสิทธิภาพในการทำงานเป็น O(1) เนื่องจากมีการจำกัดจำนวนครั้งในการหาแน่นอนว่าไม่เกิน Em ครั้ง เพราะฉะนั้นโดยรวมแล้วขั้นตอนวิธีนี้จึงค้นได้เร็วมาก
ตัวอย่างการใช้งาน : การรู้จำวัตถุโดยใช้การตรวจหาลักษณะเด่นแบบซิฟต์

การตรวจหาลักษณะเด่นแบบซิฟต์ (SIFT) เป็นวิธีการทางคอมพิวเตอร์วิทัศน์ (computer vision) ในการตรวจหาลักษณะเด่น (feature detection) ซึ่งสามารถนำมาประยุกต์ใช้ในเรื่องการรู้จำวัตถุ (object recognition) โดยที่จะทำการแปลงข้อมูลรูปภาพที่ได้มาเพื่อหาจุดที่มีลักษณะเด่น (keypoint) ของรูปนั้น โดยที่ข้อมูลของจุดลักษณะเด่นนี้สุดท้ายจะถูกแปลงเป็นจุดในปริภูมิ 128 มิติ เพื่อใช้เป็นตัวบอกจุดลักษณะสำคัญ (keypoint descriptor) ที่มีความเป็นเอกลักษณ์สูง เมื่อต้องการเทียบรูปวัตถุกับรูปภาพที่ได้มาว่ามีวัตถุอยู่ในรูปภาพดังกล่าวหรือไม่ ก็จะทำการหาจุดลักษณะเด่น (keypoint) และตัวบอกจุดลักษณะสำคัญ (keypoint descriptor) แล้วนำมาหาระยะทางแบบยุคลิด (Euclidean distance) ระหว่างตัวบอกจุดลักษณะสำคัญด้วยกัน ถ้าจุดที่อยู่ใกล้ที่สุดอยู่ใกล้กว่าระยะที่กำหนดไว้ก็จะถือว่าจุดลักษณะเด่นของทั้ง 2 รูปเป็นจุดเดียวกัน โดยจะสังเกตได้ว่าตัวบอกจุดลักษณะสำคัญนี้เป็นการเก็บข้อมูลจุดในปริภูมิที่มีจำนวนมิติสูงมาก คือ 128 มิติ ดังนั้นเพื่อเพิ่มประสิทธิภาพในการค้น จึงใช้การค้นแบบเบสต์บินเฟิสต์เพื่อค้นจุดที่อยู่ใกล้ที่สุดดังกล่าว
ดูเพิ่ม

Nearest neighbor search
k-d tree
Feature detection
SIFT
เบียร์ข้าวสาลี

เบียร์ข้าวสาลีของเยอรมนี
เบียร์ข้าวสาลี (อังกฤษ: wheat beer) เป็นเบียร์ Weizen หรือ Weißbier เป็นเบียร์ข้าวสาลีของเยอรมนีตอนใต้หรือ บาวาเรีย ต้นตำรับเบียร์ข้าวสาลีนี้ถูกหมักตามการหมักเบียร์ความร้อนสูง และยังใช้ข้าวสาลีมอลต์อย่างน้อย 55% เป็นวัตถุดิบนอกเหนือจากข้าวบาร์เลย์มอลต์ยีสต์ที่ใช้ผลิตเอสเทอร์ ส่วนมาก ทำให้เกิดรสและกลิ่น ผลไม้ บ้างก็คล้ายกับกล้วยและกานพลู แสดงให้เห็นว่าเบียร์เบลเยียมสีขาว และเบียร์ weizen (ข้าวสาลี) เยอรมันมีความคล้ายคลึงกัน มีความแตกต่างที่ชัดเจนน้อย Hop ใช้ในเบียร์ weizen ซึ่งทำให้ สชาติขมน้อยลงและไม่มีสมุนไพรจะถูกเพิ่มนอกจากนี้ข้าวสาลีในเบียร์ขาวไม่ได้ malted
ประเภท

เบียร์ weizen มี 4 ประเภท:
Hefeweizen: บลอนด์กับยีสต์ที่ไม่มีการกรองตัวอย่างเช่น Paulaner Hefe-Weißbier, Franziskaner Hefe-Weissbier, Weihenstephaner Hefeweissbier และ Hoepfner
Dunkelweizen: สีมืดไม่มีการกรอง
Kristallweizen: สีบลอนด์, กรองเช่น Weihenstephaner Kristall และ เบียร์วาซคริสตัลประเภทเบียร์: Edelweissbrauerei Farny
Weizenbock: เบียร์แร่งเป็นพิเศษ (ประมาณ 8 เปอร์เซ็นต์) ตัวอย่างเช่น Schneider Hopfen-Weisse (blond) และ Schneider Aventinus (สีเข้มเกือบดำ)
เบียร์ Weizen โดยเฉพาะอย่างยิ่ง hefeweizenvariant เป็นเบียร์ที่ได้รับความนิยมที่มีการแพร่กระจายไปทั่วเยอรมนี ใน เนเธอร์แลนด์ออสเตรียออสเตรีย สาธารณรัฐเช็ก ประเทศสแกนดิเนเวีย และอเมริกาเหนือ นอกจากนี้ยังมีโรงเบียร์หลายแห่งที่ผลิตเบียร์ Weizenเบียร์ ที่มีกลิ่นหอมคล้ายกลิ่นผลไม้รวม  ที่เกิดจากมอลต์ และ ข้าวสาลี รสชาติ กลมกล่อม สีทองใส มีฟองพุ่งออกมาตลอดเวลา
สมเด็จพระมหาวีรวงศ์

| สมเด็จพระมหาวีรวงศ์ |
| --- | --- |
ผู้ดำรงตำแหน่งคนปัจจุบัน สมเด็จพระมหาวีรวงศ์ (สุชิน อคฺคชิโน) ตั้งแต่ 28 กรกฎาคม พ.ศ. 2562
การเรียกขาน: ท่านเจ้าประคุณสมเด็จฯ
จวน: พระอารามหลวง
ผู้แต่งตั้ง: พระมหากษัตริย์ไทย
วาระ: ตลอดพระชีพ
ผู้ประเดิมตำแหน่ง: สมเด็จพระมหาวีรวงศ์ (ยัง เขมาภิรโต)
สถาปนา: 25 มกราคม พ.ศ. 2453
เงินตอบแทน: 27,400 บาท
สมเด็จพระมหาวีรวงศ์ เป็นราชทินนามของสมเด็จพระราชาคณะรูปหนึ่งในฝ่ายธรรมยุติกนิกาย
ประวัติ

ในรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงถวายสมณุตมาภิเษกตั้งพระเจ้าบรมวงศ์เธอ กรมหลวงวชิรญาณวโรรส สมเด็จพระราชาคณะเจ้าคณะใหญ่คณะธรรมยุต ขึ้นเป็นสมเด็จพระเจ้าบรมวงศ์เธอ กรมพระยา ดำรงตำแหน่งสกลมหาสังฆปริณายกตั้งแต่ปี พ.ศ. 2453 นับแต่นั้นก็ยังไม่มีพระเถระรูปใดในฝ่ายธรรมยุติกนิกาย ได้ดำรงสมณศักดิ์ชั้นสมเด็จพระราชาคณะ เนื่องจากสมเด็จกรมพระยาวชิรญาณวโรรสยังดำรงตำแหน่งเจ้าคณะใหญ่คณะธรรมยุตอยู่ พระบาทสมเด็จพระมงกุฎเกล้าเจ้าอยู่หัวจึงทรงพระราชดำริจะตั้งพระพิมลธรรม (ยัง เขมาภิรโต) วัดโสมนัสวิหาร เป็นสมเด็จพระราชาคณะชั้นเจ้าคณะใหญ่ผู้ช่วยคณะธรรมยุติกนิกาย สมเด็จกรมพระยาวชิรญาณวโรรสได้ทรงนิพนธ์ราชทินนามถวายว่าสมเด็จพระธรรมวีรวงศ์ แต่พระพิมลธรรมกลับไม่ค่อยชอบ สมเด็จกรมพระยาวชิรญาณวโรรสจึงทรงแก้ไขใหม่เป็น สมเด็จพระมหาวีรวงศ์ และเป็นธรรมเนียมสืบมาให้ถวายเฉพาะแก่สมเด็จพระราชาคณะฝ่ายธรรมยุตที่ชำนาญด้านการเทศนา
ฐานานุกรม

สมเด็จพระมหาวีรวงศ์ มีฐานานุศักดิ์ตั้งฐานานุกรมได้ 10 รูป ดังนี้
พระครูปลัดสัมพิพัฒนวิริยาจารย์ สุนทรธรรมปฏิภาณนายก ปิฎกธรรมบัณฑิต
| --- | --- |
 พระครูวินัยธร  พระครูวิมลสรสิทธิ์ พระครูคู่สวด  พระครูบรรณวัตร พระครูรองคู่สวด  พระครูสังฆบริคุต  พระครูใบฎีกา:  พระครูธรรมธร  พระครูสิลิฐสรคุณ พระครูคู่สวด  พระครูพัทธกิจ พระครูรองคู่สวด  พระครูสมุห์
ผู้ได้รับสมณศักดิ์

ปัจจุบันมีพระเถระได้รับสมณศักดิ์ที่สมเด็จพระมหาวีรวงศ์รวมทั้งสิ้น 8 รูป ดังนี้
| ลำดับที่ | รายนาม | วัด | ดำรงสมณศักดิ์ |
| --- | --- | --- | --- |
| 1 | สมเด็จพระมหาวีรวงศ์ (ยัง เขมาภิรโต) | วัดโสมนัสราชวรวิหาร | พ.ศ. 2453–2474 |
| 2 | สมเด็จพระมหาวีรวงศ์ (อ้วน ติสฺโส) | วัดบรมนิวาสราชวรวิหาร | พ.ศ. 2482–2499 |
| 3 | สมเด็จพระมหาวีรวงศ์ (จวน อุฏฺฐายี) | วัดมกุฏกษัตริยารามราชวรวิหาร | พ.ศ. 2499–2508 |
| 4 | สมเด็จพระมหาวีรวงศ์ (พิมพ์ ธมฺมธโร) | วัดพระศรีมหาธาตุวรมหาวิหาร | พ.ศ. 2508–2517 |
| 5 | สมเด็จพระมหาวีรวงศ์ (วิน ธมฺมสาโร) | วัดราชผาติการามวรวิหาร | พ.ศ. 2518–2536 |
| 6 | สมเด็จพระมหาวีรวงศ์ (ทิม อุฑาฒิโม) | วัดราชประดิษฐสถิตมหาสีมารามราชวรวิหาร | พ.ศ. 2536–2543 |
| 7 | สมเด็จพระมหาวีรวงศ์ (มานิต ถาวโร) | วัดสัมพันธวงศารามวรวิหาร | พ.ศ. 2544–2561 |
| 8 | สมเด็จพระมหาวีรวงศ์ (สุชิน อคฺคชิโน) | วัดราชบพิธสถิตมหาสีมารามราชวรวิหาร | พ.ศ. 2562–ปัจจุบัน |
ราอัด บิน เซอิด

| ราอัด บิน เซอิด |
| --- | --- |

ผู้พิทักษ์พระราชบัลลังก์อิรัก และ ซีเรีย
ดำรงพระยศ: 18 ตุลาคม พ.ศ. 2513 - ปัจจุบัน (54 ปี 78 วัน)
ก่อนหน้า: เซอิด บิน ฮุซัยน์

ประสูติ: 18 กุมภาพันธ์ พ.ศ. 2479 (88 ปี) เบอร์ลิน, นาซีเยอรมนี
พระชายา: มาจดา ราอัด (พ.ศ. 2506 - 2568)
พระบุตร: เซอิด บิน ราอัด มิเรด บิน ราอัด ฟิราส บิน ราอัด ไฟซัล บิน ราอัด นิสซา บินด์ ราอัด
ราชวงศ์: ราชวงศ์ฮัชไมต์
พระบิดา: เซอิด บิน ฮุซัยน์
พระมารดา: เจ้าหญิงฟาห์เรลนิสซา เซอิด
ราอัด บิน เซอิด หรือ เจ้าชายราอัด บิน เซอิด (อาหรับ : رعد بن زيد;) ประสูติเมื่อวันที่ 18 กุมภาพันธ์ พ.ศ. 2479 เป็นพระโอรสเพียงพระองค์เดียวใน เซอิด บิน ฮุซัยน์ กับ เจ้าหญิงฟาห์เรลนิสซา เซอิด ทรงเป็นผู้พิทักษ์พระราชบัลลังก์อิรัก และ ซีเรีย ตั้งแต่ปี พ.ศ. 2513
พระชนม์ชีพ

พระองค์ประสูติในปี พ.ศ. 2479 ณ เบอร์ลิน , นาซีเยอรมนี พระบิดาและพระมารดาของพระองค์ สิ้นพระชนม์พร้อมกัน เมื่อวันที่ 18 ตุลาคม พ.ศ. 2513 ทำให้พระองค์กลายเป็น ผู้พิทักษ์พระราชบัลลังก์อิรัก และ ซีเรีย พระองค์เคยประทับใน ปารีส พระองค์เป็นพระราชนัดดา (หลานปู่) ใน ชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ เป็นพระราชภาติยะ (หลานลุง) ใน สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก พระญาติของพระองค์ คือ พระเจ้าฟัยศ็อลที่ 2 แห่งอิรัก กษัตริย์องค์สุดท้ายของอิรัก ซึ่งถูกสังหารเมื่อพระชนมพรรษาเพียง 23 พรรษา จากการรัฐประหาร ที่นองเลือดเมื่อวันที่ 14 กรกฎาคม พ.ศ. 2501 ซึ่ง เจ้าชายอับดุลลาห์ มกุฎราชกุมารแห่งอิรัก ก็ถูกประหารด้วยเช่นกัน หลังจากการปฏิวัติ พระบิดาของพระองค์ ได้รับการยอมรับให้เป็นประมุขราชวงศ์อิรัก ในฐานะสมาชิกพระราชวงศ์จอร์แดน โดยครอบครัวของพระองค์ประทับอยู่ในลอนดอน ซึ่งครอบครัวของพระองค์เคยประทับอยู่ระหว่างการรัฐประหาร เนื่องจากพระบิดาทรงเป็นเอกอัครราชทูตอิรัก
ทรงรับการศึกษาที่เมืองอเล็กซานเดรีย ประเทศอียิปต์ และที่ Christ's College เมืองเคมบริดจ์ โดยทรงสำเร็จการศึกษาระดับปริญญาตรีในปี พ.ศ. 2503 และทรงจบปริญญาโทในปี พ.ศ. 2506 โดยเมื่อหลังจากทรงสำเร็จการศึกษาแล้ว พระองค์ทรงรับแต่งตั้งเป็นที่ปรึกษาในราชสำนักจอร์แดนในกรุงอัมมาน หลังจากนั้น ทรงงานที่นั่นในฝ่ายบริหารพลเรือนและองค์กรการกุศล และทรงเป็นที่ปรักษาส่วนพระองค์ของ สมเด็จพระราชาธิบดีอับดุลลอฮ์ที่ 2 แห่งจอร์แดน พระญาติร่วมราชวงศ์ของพระองค์
เสกสมรส

พระองค์ทรงเสกสมรสกับ มาร์กาเรธา ลินด์ (5 กันยายน พ.ศ. 2485 - 3 มกราคม พ.ศ. 2568 (82 ปี)) สตรีชาวสวีเดน เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน ในวันนั้น มาร์กาเรธา รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
เซอิด บิน ราอัด
มิเรด บิน ราอัด
ฟิราส บิน ราอัด
ไฟซัล บิน ราอัด
นิสซา บินด์ ราอัด
ในปี 2513 พระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระชายาจึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน
ความขัดแย้ง

ตำแหน่งประมุขแห่งราชวงศ์อิรักของเจ้าชายราอัดนั้นขัดแย้งกับชารีฟ อาลี บิน อัล-ฮุซัยน์ พระญาติ ซึ่งเป็นอีกหนึ่งผู้อ้างสิทธิในการขึ้นครองบัลลังก์อิรักและผู้นำของระบอบราชาธิปไตยภายใต้รัฐธรรมนูญของอิรัก จนกระทั่งความขัดแย้งที่ยาวนานจบลง ภายหลังชารีฟ อาลี บิน อัล-ฮุซัยน์ สิ้นพระชนม์เมื่อวันที่ 14 มีนาคม พ.ศ. 2565
เบเนดิกเทอ แฟร์แนร์

| เบเนดิกเทอ แฟร์แนร์ |
| --- | --- |
เกิด: 27 กันยายน พ.ศ. 2506 (61 ปี) ออสโล ประเทศนอร์เวย์
สัญชาติ: นอร์เวย์
มีชื่อเสียงจาก: พระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์
คู่สมรส: รอล์ฟ วูด มอนต์ อินาร์ สตังค์ เอดจ์ ฮิวเดน
บิดามารดา: โยฮัน แฟร์แนร์ เจ้าหญิงอัสตริดแห่งนอร์เวย์
เบเนดิกเทอ แฟร์แนร์ (อังกฤษ: Benedikte Ferner) เกิดเมื่อวันที่ 27 กันยายน พ.ศ. 2506 เป็นพระธิดาคนรองใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 80 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
เธอสมรสจำนวน 3 ครั้ง ครั้งแรกกับ รอล์ฟ วูด เมื่อวันที่ 30 เมษายน 2537 ก่อนจะหย่าในเดือนกันยายน 2541 และได้สมรสครั้งที่ 2 กับ มอนต์ อินาร์ สตังค์ เมื่อวันที่ 2 ธันวาคม 2543 และหย่ากันในเดือนกรกฎาคมปี 2545 ก่อนที่จะได้อยู่กินกับ เอดจ์ ฮิวเดน จากการสมรสทั้ง 3 ครั้ง ไม่มีบุตร
รายชื่อนครในไต้หวัน

นครปกครองโดยตรง  นคร  นครภายใต้เทศมณฑล
ความหนาแน่นประชากรของไต้หวันแบ่งตามเขตการปกครองระดับตำบล
ในลำดับชั้นโครงสร้างของเขตการปกครองในประเทศไต้หวัน มีการแบ่งประเภทของนคร (จีน: 市; พินอิน: shì; ชื่อ) อยู่ด้วยกัน 3 ประเภท ดังนี้
|  | ประเภท | อักษรจีน | ฮั่นยฺหวี่พินอิน | เป่อ่วยจี | จำนวน |
| --- | --- | --- | --- | --- | --- |
|     | นครปกครองโดยตรง | 直轄市 | zhíxiáshì | ti̍t-hat-chhī | 6 |
|     | นคร | 市 | shì | chhī | 3 |
|     | นครภายใต้เทศมณฑล | 縣轄市 | xiànxiáshì | koān-hat-chhī | 14 |
ไต้หวันมีนครทั้งหมด 23 แห่ง ได้แก่
| ชื่อ | อักษรจีน | เป่อ่วยจี ภาษาฮกเกี้ยน | ฮั่นยฺหวี่พินอิน ภาษาจีนกลาง | เทศมณฑล | ก่อตั้ง | ประชากร (ธ> ค. 2014) |
| --- | --- | --- | --- | --- | --- | --- |
| เกาสฺยง | 高雄市 | Ko-hiông-chhī | Gāoxióng Shì | ไม่มี | 1979-07-01 | 1,402,914 |
| ซินเป่ย์ | 新北市 | Sin-pak-chhī | Xīnběi Shì | ไม่มี | 2010-12-25 | 3,974,911 |
| ไถจง | 臺中市 | Tâi-tiong-chhī | Táizhōng Shì | ไม่มี | 2010-12-25 | 2,759,887 |
| ไถหนาน | 臺南市 | Tâi-lâm-chhī | Táinán Shì | ไม่มี | 2010-12-25 | 1,885,499 |
| ไทเป | 臺北市 | Tâi-pak-chhī | Táiběi Shì | ไม่มี | 1967-07-01 | 2,696,316 |
| เถายฺเหวียน | 桃園市 | Thô-hn̂g-chhī | Táoyuán Shì | ไม่มี | 2014-12-25 | 2,136,702 |
| เจียอี้ | 嘉義市 | Ka-gī-chhī | Jiāyì Shì | ไม่มี | 1982-07-01 | 269,890 |
| ซินจู๋ | 新竹市 | Sin-tek-chhī | Xīnzhú Shì | ไม่มี | 1982-07-01 | 436,220 |
| จีหลง | 基隆市 | Ke-lâng-chhī | Jīlóng Shì | ไม่มี | 1945-10-25 | 372,019 |
| จางฮว่า | 彰化市 | Chiong-hòa-chhī หรือ Chiang-hòa-chhī | Zhānghuà Shì | จางฮว่า | 1951-12-01 | 234,721 |
| โต่วลิ่ว | 斗六市 | Táu-la̍k-chhī | Dǒuliù Shì | ยฺหวินหลิน | 1981-12-25 | 108,098 |
| ฮวาเหลียน | 花蓮市 | Hoa-lian-chhī หรือ Hoa-liân-chhī | Huālián Shì | ฮวาเหลียน | 1946-01-16 | 106,368 |
| หม่ากง | 馬公市 | Má-keng-chhī | Mǎgōng Shì | เผิงหู | 1981-12-25 | 60,335 |
| เหมียวลี่ | 苗栗市 | Biâu-le̍k-chhī หรือ Miâu-le̍k-chhī | Miáolì Shì | เหมียวลี่ | 1981-12-25 | 90,963 |
| หนานโถว | 南投市 | Lâm-tâu-chhī | Nántóu Shì | หนานโถว | 1981-12-25 | 102,314 |
| ผิงตง | 屏東市 | Pîn-tong-chhī | Píngdōng Shì | ผิงตง | 1951-12-01 | 203,866 |
| ผูจื่อ | 朴子市 | Phò-chú-chhī | Púzǐ Shì | เจียอี้ | 1992-09-10 | 43,250 |
| ไท่เป่า | 太保市 | Thài-pó-chhī | Tàibǎo Shì | เจียอี้ | 1991-07-01 | 37,038 |
| ไถตง | 臺東市 | Tâi-tang-chhī | Táidōng Shì | ไถตง | 1976-01-01 | 106,969 |
| โถวเฟิ่น | 頭份市 | Thâu-hūn-chhī | Tóufèn Shì | เหมียวลี่ | 2015-10-05 | 102,654 |
| อี๋หลาน | 宜蘭市 | Gî-lân-chhī | Yílán Shì | อี๋หลาน | 1946-01-16 | 95,879 |
| ยฺเหวียนหลิน | 員林市 | Oân-lîm-chhī | Yuánlín Shì | จางฮว่า | 2015-08-08 | 124,730 |
| จู๋เป่ย์ | 竹北市 | Tek-pak-chhī | Zhúběi Shì | ซินจู๋ | 1988-10-31 | 203,195 |
นครที่ใหญ่ที่สุดในไต้หวัน
ซินเป่ย์ (ไทเปใหม่) นครที่ใหญ่ที่สุดในไต้หวัน เดิมคือเทศมณฑลไทเป
ไถจง นครที่ใหญ่เป็นอันดับ 2
ไทเป เมืองหลวงของไต้หวัน และนครที่ใหญ่เป็นอันดับ 4
เกาสฺยง
เถายฺเหวียน
ไถหนาน
เจียอี้
ซินจู๋
จีหลง
ดูเพิ่ม

เขตการปกครองของไต้หวัน
รายชื่อนครแบ่งตามประเทศ
รายชื่อนครที่ใหญ่ที่สุดในโลก
เบสท์โมเดลไทยแลนด์

| --- | --- |
ก่อตั้ง: 2017; 8 ปีที่แล้ว (2017)
ประเภท: การประกวดความงาม
สํานักงานใหญ่: กรุงเทพมหานคร
ที่ตั้ง:  ไทย
สมาชิก  : เบสท์โมเดลออฟเดอะเวิลด์
ภาษาทางการ :  ไทย
องค์กรแม่: เฟซบุ๊กเบสท์โมเดลไทยแลนด์
เบสท์โมเดลไทยแลนด์ (อังกฤษ: Best Model Thailand) เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดเบสท์โมเดลออฟเดอะเวิลด์แนล
รายชื่อผู้ได้รับตำแหน่งเบสท์โมเดลไทยแลนด์

| ปี พ> ศ. (ค.ศ.) | ผู้ดำรงตำแหน่ง | จังหวัด | สถานที่จัดประกวด | ผู้เข้าประกวด |
| --- | --- | --- | --- | --- |
| 2560 (2017) | ณัชสุภา เทียนศรี | อุบลราชธานี | โรงแรมแกรนด์โฟร์วิงส์ ศรีนครินทร์ | 11 |
รายชื่อผู้ได้รับตำแหน่งเบสท์โมเดลไทยแลนด์ > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
| อุบลราชธานี | 1 | 2017 |
รายชื่อผู้ได้รับตำแหน่งเบสท์โมเดลไทยแลนด์ > รองชนะเลิศ

| 0 | 1 | 2 |
| --- | --- | --- |
| ปี | รองอันดับ 1 | รองอันดับ 2 |
| 2017 | แอนนา คอร์วีโน | เกษราภรณ์ พงษ์เอื้อ |
ตัวแทนในการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ตัวแทนในการประกวดระดับนานาชาติ > เบสท์โมเดลออฟเดอะเวิลด์ (ฝ่ายหญิง)

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ศิริกุล ประยูรศิริ | เชียงใหม่ | รองอันดับ 2 |  |
|  2017 | ณัชสุภา เทียนศรี | อุบลราชธานี | รองอันดับ 1 | ชุดประจำชาติยอดเยี่ยม |
|  2016 | ชนกพิมพ์มาดา ฉัตรเมืองปัก | นครราชสีมา | ไม่ผ่านเข้ารอบ | ชุดประจำชาติยอดเยี่ยม   เบสท์เอเชีย |
|  2012 | ปุณยวีร์ รัตนภัทรพงศ์ | กรุงเทพมหานคร | ไม่ผ่านเข้ารอบ |  |
|  2012 | แพรธารา เจริญกุลโชติ | ภูเก็ต | ไม่ผ่านเข้ารอบ |  |
|  2003 | นวนนันท์ อโนมา | กรุงเทพมหานคร | ไม่ผ่านเข้ารอบ | เบสท์เอเชีย |
|  2002 | Napatcharatha Khemthong | กรุงเทพมหานคร | เข้ารอบ 5 คนสุดท้าย | เบสท์โฟโต้โมเดล |
|  2001 | Woragunya Chanchamnian | กรุงเทพมหานคร | ไม่ผ่านเข้ารอบ |  |
|  2000 | Sang-napha Bureesri | กรุงเทพมหานคร | ไม่ผ่านเข้ารอบ |  |
|  1999 | Nahatai Wittayanakorn | กรุงเทพมหานคร | ไม่ผ่านเข้ารอบ |  |
|  1996 | Lynn Bpudtan | กรุงเทพมหานคร | ไม่ผ่านเข้ารอบ |  |
|  1992 | Ratna Kamlangek | กรุงเทพมหานคร | ไม่ผ่านเข้ารอบ | เบสท์ทัวริซึม |
|  1990 | Patchatiya Klinsanit | กรุงเทพมหานคร | ไม่ผ่านเข้ารอบ |  |
ตัวแทนในการประกวดระดับนานาชาติ > เบสท์โมเดลออฟเดอะเวิลด์ (ฝ่ายชาย)

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | อดิเทพ อุ่มมล | ลพบุรี | ไม่ผ่านเข้ารอบ | เบสท์เอเชีย |
|  2018 | แพทริก โคฮ์เลอร์ | ลพบุรี | ไม่ผ่านเข้ารอบ | รองอันดับ 2 - ชุดประจำชาติยอดเยี่ยม |
|  2017 | วจนะ บุญญะสวรรณ | นนทบุรี | ไม่ผ่านเข้ารอบ | เบสท์เอเชีย |
|  2016 | ชนกร สมศรี | กระบี่ | ไม่ผ่านเข้ารอบ | เบสท์ปรินซ์ |
|  2016 | พงศ์สิริ ปัตถา | กรุงเทพมหานคร |  ไม่สามารถได้เข้าร่วมการประกวด |  ไม่สามารถได้เข้าร่วมการประกวด |
|  2014 | พิรัฐพงศ์ มูลตรีบุตร | อุดรธานี | ไม่ผ่านเข้ารอบ | เบสท์ปรินซ์ |
|  2013 | ดวงดี สุนทรมโนคติ | กรุงเทพมหานคร |  ไม่สามารถได้เข้าร่วมการประกวด |  ไม่สามารถได้เข้าร่วมการประกวด |
|  2012 | ชยัญตรี เติงสุวรรณ์ | กรุงเทพมหานคร | ไม่ผ่านเข้ารอบ | เบสท์ปรินซ์ |
|  2011 | อติรุจ สุวรรณ | กรุงเทพมหานคร | ไม่ผ่านเข้ารอบ | เบสท์เอเชีย |
ดูเพิ่ม

| --- | --- |
 มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสเอิร์ธไทยแลนด์:  รายชื่อตัวแทนประเทศไทยในงานประกวดความงามนานาชาติ  รายชื่อตัวแทนประเทศไทยในการประกวดชายงามนานาชาติ